थ्रो बाल संघ के संयुक्त सचिव सैय्यद आबिद अली ने बताया कि गोरखपुर में आयोजित राज्य स्तरीय चयन ट्रायल में बालक वर्ग में अनिल कुमार, अभिषेक सिंह और शुभम गंगवार जबकि, बालिका वर्ग में विमला भारती व पूजा सक्सेना का चयन किया गया। उन्होंने बताया कि सभी चयनित खिलाड़ी मुंबई में होने वाली चैंपियनशिप में हिस्सा लेने को मंगलवार को रवाना हो गए। खिलाड़ियों के चयन पर संघ के अध्यक्ष नरेश चन्द्र शुक्ला, संरक्षक अनिल महेन्द्रू, राजीव अग्रवाल, डॉ. शैलेंद्र गंगवार आदि ने हर्ष व्यक्त किया।